cyanic-selkie/wikianc huggingface dataset:
Jason Kidd
NBA karjäär
1996. aastal vahetati Kidd Phoenix Sunsi ridadesse ja viis aastat hiljem New Jersey Netsi. Seejärel viis hooaega taas Dallases mänginud Kiddi viimaseks koduklubiks oli New York Knicks, kus ta tõi keskmiselt 6 punkti ja 3,3 resultatiivset söötu mängus. Kogu 19 aastat väldanud NBA karjääri statistilisteks keskmisteks jäid Kiddil 12,6 punkti, 6,3 lauapalli, 8,7 korvisöötu ja 1,9 vaheltlõiget mängus.
Parempopulism
Osa politolooge näeb parempopulismis äärmusparempoolsuse uuenemisliikumist, mis on reaktsioon ühiskondlikele, poliitilistele ja majanduslikele muutustele alates 1970ndatest. Nende arvates kõnetavad parempopulistlikud parteid inimeste hirmu moderniseerumise, globaliseerumise ja teiste murrangute ees ning vastavad neile selgete ühekülgsete loosungitega, mis süüdistavad raskustes poliitilist klassi ja vähemusi. Parempopulismi mõiste on siiski raskesti arusaadav, sest selle esindajate programmid võivad olla väga erinevad ning piirid traditsioonilise paremäärmusluse ja konservatismiga on ähmased. Sotsiaalteaduslikust mõistest tuleb eristada sõna tarvitust meedias ja avalikkuses, mis on sageli halvustav. Peale selle on sõna tähendus üldkeeles enamasti ähmane ja asjaosalised sellist nimetust omaks ei võta. Ka politoloogilises diskussioonis on sellele terminile ette heidetud ähmasust ja sisutust. Hoolimata termini levikust ei kasutata seda teaduskirjanduses ühtses üldtunnustatud tähenduses.
Parempopulismi vaadeldakse ka seoses võimaliku populistlike (sealhulgas vasakpopulism) liikumiste ja parteide leviku laienemisega üldse, kusjuures populistlikud parteid võistlevad sama elektoraadi pärast.
Jason Kidd
New Jersey Nets
thumb|Kidd vabaviskel 2001/02. hooajal vedas Kidd Netsi 52 võiduni ja pälvis hooaja kõige väärtuslikuma mängija valimisel Tim Duncani järel teise koha. Paljud arvavad, et selle tiitli oleks pidanud saama just Kidd, kuna tema ajal tõusis Nets NBA tippu.
2004. aasta 1. juulil põlveoperatsioonil käinud Kidd naasis väljakule juba sama aasta detsembris. Nets oli vahepeal ridu täiendanud Toronto Raptorsist hangitud Vince Carteriga. Väljalangemismängudel jäi Nets esimeses ringis alla Miami Heatile.
Hooajal 2005/06 olid Kiddi näitajad keskmiselt 13,3 punkti, 7,3 lauapalli, ja 8,4 resultatiivset söötu mängus. 2007. aastal valiti Kidd juba kaheksandat korda NBA tähtede mängule, lisaks valiti sinna ka meeskonnakaaslane Vince Carter. Kidd ei saanud aga seljavigastuse tõttu mängus osaleda.
7. aprillil 2007 tegid Kidd ja Carter ühes ja samas mängus kolmikduubli, mida olid varem suutnud vaid Michael Jordan ja Scottie Pippen Chicago Bullsi eest 1989. aastal. 2006/07. hooaja väljalangemismängudes tõi Kidd keskmiselt 14,6 punkti, 10,9 lauapalli ja 10,9 resultatiivset söötu mängus, mis tegi temast NBA ajaloos teise mängija, kes on play-off'ides keskmiselt kirja saanud kolmikduubli.
2008. aastal vahetati Jason Kidd tagasi tema esimesse koduklubisse Dallas Mavericksi.
Dallas Mavericks
13. veebruaril jõudis New Jersey Nets kokkuleppele vahetada Jason Kidd Devin Harrise, Devean George'i, Jerry Stackhouse'i, DeSagana Diopi ja Maurice Ageri vastu. 19. veebruaril sai Kiddist ametlikult Dallas Mavericksi mängija. Hooajal 2007/08 tõi Kidd Mavericksi eest keskmiselt 9,9 punkti, 6,5 lauapalli ja 9,5 tulemuslikku söötu mängus.
USA korvpallikoondis
Kidd sai USA korvpallikoondise liikmeks 1999. aastal, kui pandi kokku 2000. aasta olümpiakoondist. Meeskond võitis 2000. aastal olümpiakulla. Koondise kapten Kidd tõi keskmiselt 6 punkti, 5,3 lauapall ja 4,4 resultatiivset söötu mängus, tabades kaugviskeid 50% täpsusega.
2002. aasta novembris valiti Kidd taas USA korvpallikoondise koosseisu, kuid ta ei saanud vigastuse tõttu 2002. aasta korvpalli maailmameistrivõistlustel osaleda. Samamoodi juhtus ka 2004. aasta olümpiamängudega, kust Kidd jäi taas vigastuse tõttu eemale. Kidd valiti USA korvpallikoondist esindama ka 2008. aasta Pekingi olümpiamängudele, kus ta tuli kahekordseks olümpiavõitjaks.
Saavutused
NBA tipphetked
Enonkoski vald
Enonkoski on vald Soomes Lõuna-Savo maakonnas.
Enonkoski kirikuküla (osa Simanala külast) asub 30 km kaugusel Savonlinnast. Kirikukülas asuvad kirik (ehitatud 1886. aastal), kool, muuseum, spordimaja, puuetega inimestele ja vanuritele kodud, kauplused ja teised ettevõtted ja narkomaanide taastusravikeskus. Suurim vaatamisväärsus on vana kivist sild. Ihamaniemi külas asub Soome ainuke luterlik klooster. Kolovesi rahvuspark asub osaliselt Enonkoski valla territooriumil.
Külad
Hanhijärvi, Hyypiänniemi, Ihamaniemi, Karvila, Kattilanmäki, Jokisivu, Laasala, Makkola, Muhola, Paakkunala, Rekitaipale, Simanala, Suurimäki, Vuorikoski ja Vääräntaus.
18
18. aasta pKr
Lutsk
Lutsk on linn Ukrainas, Volõõnia oblasti keskus. Ta asub Stõri jõe ääres.
Ajalugu
Lutskit Volõõnia vürstiriigis on teadaolevalt esmamainitud 1095. aastal. Aastal 1240 vallutasid Galiitsia-Volõõnia vürstiriigi ja linna tatarlased.
Leedu suurvürst Gediminas liitis 1340 linna Leedu, Vene ja Žemaitija suurvürstiriigiga ning tema poeg Liubartas valitses Vladimiri, Lutski ja Volõõnia vürstiriike. Leedu suurvürsti Vytautase ajal (1388–1430) oli Lutski kindlus tema teine residents Vilniuse järel.
Alates 1569. aastast kuulus Lutsk Poola kuningriigi krooni alla.
Kolmanda Poola jagamise järel, 1795. aastal läks linn Venemaa keisririigi koosseisu.
Aastatel 1918–1939 kuulus Lutsk taas Poolale – seda kinnitas 1921. aasta Riia rahu. Lutsk oli siis Volõõnia vojevoodkonna pealinn, vaatamata sellele polnud see vojevoodkonna suurim linn – suurim linn oli Rivne. 1938. aastal elas Lutskis 45% juute, 36% poolakaid, 9% ukrainlasi, 6% venelasi ja 4% muid vähemusi.
Pärast 1939. aasta rünnakut Poolale liideti linn NSV Liiduga ja kuulus 1991. aastani NSV Liitu, välja arvatud Saksa okupatsioon aastatel 1941–1944.
Saksa okupatsiooni ajal mõrvasid sakslased linna juudi kogukonna. Poolakad aga tõrjuti Lutskist välja pärast Poola ja NSV Liidu piiride muutmise lepingu allkirjastamist 1945. aastal Poola uuteks piirideks.
Linn kuulub iseseisvale Ukrainale alates 1991. aastast.
Rõngu Eesti Vabadussõjas langenute mälestussammas
pisi|Rõngu Eesti Vabadussõjas langenute mälestussammas Eesti Vabadussõjas langenute mälestussammas Rõngus on Rõngus asuv Eesti Vabadussõjas langenute mälestusmärk, mis avati 30. septembril 1934. Kuju autor oli Aleksander Eller.
Sammas lõhuti Nõukogude okupatsiooni ajal 1940. aasta oktoobris. Saksa okupatsiooni ajal tehti sammas korda ja taasavati 12. oktoobril 1941. Uuesti lõhuti sammas Nõukogude okupatsiooni ajal 1948. aastal.
Samba taastas kujur Villu Jaanisoo ning see taasavati 21. mail 1995.
Belitung
thumb Belitung on saar Indoneesias. Asub Sumatra ja Kalimantani vahel.
Pindala on 4833 km².
Belitungil on elanikke umbes 160 000. Suurim linn saarel on Tanjungpandan.
Kuulub Bangka-Belitungi provintsi.
Jaak Arro
Ta lõpetas 1984. aastal Eesti Riikliku Kunstiinstituudi maali erialal.
Jaak Arro on osalenud eesti kunstielus 1985. aastast: maalinud, korraldanud performanseid, loonud ühiskonnakriitilisi nukufilme (1988, 1989 koos Rao Heidmetsaga). Tema esimene isikunäitus 1987. aasta kevadel Tallinna Kunstisalongis oli sündmus, mis teadvustas, et eesti kunstiellu on tulnud uus isiksus, kelle taustaks on tolleaegne punkkultuur ja rokkansambli Päratrust tegevus. Näituse avamisel toimus ka performance (koos Siim-Tanel Annusega) "Kunsti ärkamine". Samal aastal leidis aset veel üks performance Pärnumaal – "Maa. Tuul. Tuli. Vesi".
1990. aastatel taandus Jaak Arro loomingus olmelisus, teravus ja punk ning asemele tuli sügavam temaatika – eksistentsiaalsus. Algelemendid (maa, õhk, tuli, vesi), elu ja olemine, jõud ja igikestvus, minek läbi sünni, armastuse ja surma värava on kujunenud Jaak Arro põhiaineseks. Kujutatu müstilist tähendust rõhutab tema maalide valdavalt tume koloriit. Mõjukust lisab suur formaat. Nagu meie etnilises kultuuris oli meeste kunstiline eneseväljendus seotud puiduga, on ka Jaak Arro maalide oluliseks osaks massiivsed täispuidust raamid.
Jaak Arro on joonistanud ka karikatuure, mida avaldati ajakirjas Pikker 1978. aastal.
Isiklikku
Tema abikaasa on Epp Maria Kokamägi, nende tütred on keraamik Liisu Arro ja kokk Anni Arro, poeg on videokunstnik Johannes Arro.
Malta jalgpallikoondis
Malta jalgpallikoondis on Malta jalgpalluritest moodustatud riigi esindusmeeskond, mille liikmed valib välja koondise peatreener ning mida haldab Malta Jalgpalliliit. Peamine kodustaadion on Attardis asuv Ta' Qali staadion.
Pole kordagi pääsenud maailma- ega Euroopa meistrivõistlustele. Kõige edukamates valiktsüklites on kogutud üks võit ja kaks viiki (2008. aasta EM-i valiktsükkel ja 2022. aasta MM-i valiktsükkel).
Alates 2019. aastast on Malta koondise peatreener Devis Mangia.
Kokora Mustjärv
Järv asub Kagu-Eesti lavamaa põhjaosas.
Taimestik on vähene, liikide arvu poolest aga suur: leidub 25 liiki makrofüüte.
Kaladest domineerib särg, mõnevõrra vähem on ahvenat ja hauge, püütud on ka nurge, roosärge, lutsu jt.
Rakvere JK Tarvas
Ajalugu
pisi|Rakvere FC Flora vs Tallinna FC Flora II – esiplaanil Henri Rüütli ja Alari Tovstik (13.05.2009) 2004. aastal asutatud Rakvere jalgpalliklubi kandis kuni 2008. hooajani nime VJK Rakvere. 2008 liituti FC Flora süsteemiga, et vastata esiliiga litsentseerimisnõuetele – Rakvere VJK-st sai Rakvere FC Flora. Samanimeline noortemeeskond tegutses Rakveres juba varemgi. Järjekordne nimevahetus toimus aga 2011. aastal, kui FC Florast sai kohalikele vastuvõetavam JK Tarvas.
2008. aastal juhendas Rakvere jalgpalliklubi endine Eesti koondislane Mati Pari, juulis võttis ohjad üle Urmas Kirs. Rakvere Esiliiga debüüthooaeg lõppes 8. kohaga. Meeskonna parimateks väravaküttideks olid Alar Petrovits (17 tabamust, Esiliiga 2. tulemus) ja Sergei Akimov (10 väravat ja 8–10. koht).
2009. aastal algas Rakvere jalgpalliklubi jaoks teine järjestikune esiliiga hooaeg. Peatreenerina tegutses Sergei Zamogilnõi, klubi juhatuse esimeheks oli Ain Mets. Hooajale mindi vastu Narva JK Transi duubelmeeskonnana. Aasta algas kuue miinuspunktiga, sest litsentseerimisnõuete täitmisel esines vajakajäämisi. 2009 hooaeg lõpetati tabeli viimasel kohal, kuid teiste klubide loobumise tõttu jäi Rakvere siiski esiliigasse püsima.
2011. aastal seati uued eesmärgid ja muudeti klubi nime – Rakvere FC Florast sai Rakvere JK Tarvas. Klubi esindaja ja peatreeneri rolli asus täitma Reijo Kuusik. Enamik Rakvere poistest, kes olid pillutatud üle Eesti laiali kõrgliiga tiimidesse, peamiselt FC Kuressaarde, tulid koju tagasi. Võõrklubide kasvandikud lahkusid. Rakvere Tarvas seadis põhieesmärgiks meistriliigasse jõudmise. Uue näoga klubi alustas teekonda II liiga ida/põhi piirkonnast. Rakvere vutimeeste püüdlusi on toetanud ka Eesti kuulsaim jalgpallur Mart Poom.
2011. aastal alanud hooaeg lõppes Rakvere JK Tarva jaoks edukalt, võideti II liiga ida/põhi tsoon 68 punktiga. Hooaja edukaimateks väravaküttideks olid Joonas Ljaš (27 väravat – 1. koht) ja Henri Hang (14 väravat – 7. koht). Samuti saavutati esikoht Eesti Jalgpalliliidu korraldatud aastalõputurniiril (II liiga esimene turniir). Turniiri parima mängija tiitli pälvis Joonas Ljaš, meeskonna suurimaks väravakütiks ning üldtabeli teiseks tuli Tarmo Rebane.
2012 hooaeg algas Rakvere Tarva jaoks aste kõrgemal – Eesti Meistrivõistluste esiliigas. Uue hooaja hakul leidis tee koduklubisse tagasi, paar hooaega FC Kuressaare värve esindanud, keskkaitsja Kaarel Saar. Märtsis pälvis Tarva väravavaht Sander Susi esiliiga parima mängija aunimetuse. Suvel liitusid klubiga uuesti mängijad Argo Aava ja Taavi Trasberg, kes vahepealsetel aastatel mängisid palli FC Kuressaares. Esimene neist lõi oma debüütmängus kaks väravat, hiljem võites juulikuu parima esiliiga mängija tiitli. Sama kuu parimaks peatreeneriks valiti Tarva mängiv treener Reijo Kuusik. Oktoobri algul viigistas Tarvas võõrsilkohtumises oma peamise rivaali Tartu SK 10-ga. Viigivärav sündis kohtumise viimasel minutil, autoriks Rakvere väravavaht Jüris Sahkur, kes teenis järgmisel päeval Eesti U-23 koondisekutse. Nädal hiljem sai kutse ka Joonas Ljaš.
Samal hooajal alustas oma tegevust Rakvere JK Tarva fänniklubi – Rakvere Pullid. Pullide eestvedamisel valiti esmakordselt hooaja parim Rakvere JK Tarva mängija, au osaliseks sai ründav poolkaitsja Joonas Ljaš (hooaja kogusaldo: 37 kohtumist, 15 väravat). Teiseks jäi hääletustulemuste alusel Rakvere esiväravavaht Jüris Sahkur (28 kohtumist, 2 väravat), kolmandaks aga mängiv treener Reijo Kuusik (34 kohtumist, 3 väravat).
Rakvere jalgpalliklubi senini kõige edukam hooaeg lõppes esiliiga pronksiga, iseseisvate klubide arvestuses saavutati 2. koht, jäädes Flora duubelvõistkonnast punkti kaugusele, vahe liidriga aga 15 punkti. Parimate väravaküttide edetabelisse mahtus kaks Tarva pallurit – Joonas Ljaš 14 väravat (4.–6. koht) ja Henri Hang 13 (7.–8. koht). Põhihooaja teine koht tähendas Meistriliiga üleminekumängudele jõudmist. Vastamisi mindi meistriliiga eelviimasega, JK Tallinna Kaleviga. Kahe mängu kokkuvõttes võitis Tallinna Kalev 3-1 ja jäi meistriliigasse püsima, Tarvale tähendas see samuti paigalseisu. Üleminekumängude kodumängus püstitati Rakvere selle hooaja publikurekord – 324 pealtvaatajat (liiga hooaja keskmine – 137).
Aastat jäi lõpetama esiliiga aastalõputurniiri esikoht, kaotamata ühelegi vastasele, alistati finaalis FC Infonet 3-0. Turniiri parimaks mängijaks valiti Joonas Ljaš, parimaks väravavahiks aga Sander Susi. Debüüdi Tarva särgis tegid miniturniiril Kristian Marmor ja Mehis Vahero.
Liigahooaeg sai Rakvere jaoks avastardi 17. märtsil, kui Sportland Arenal alistati 1–3 Tallinna FC Flora II. Esiliiga EJL-i juulikuu parima mängija tiitli pälvis Tarva kapten Alari Tovstik, kelle nimi toodi välja ka järgmise kuu Jalkas, nimetades teda üheks kuuest suurimaks tooniandjaks Esiliigas. Augusti parim Esiliiga mängija tuli samuti Rakverest, sel korral jäi silma Joonas Ljaš. Hooaeg lõpetati aga Flora duubelmeeskonna järel neljandana. Rakvere suurimaks väravakütiks oli Henri Hang (11 tabamust, Esiliiga paremuselt 7.–10. tulemus). Iseseisvate klubide arvestuses teenis Tarvas, sarnaselt mullusega, teise koha, mis tähendas järjekordselt Meistriliiga üleminekumänge. Kahe mängu kokkuvõttes pidi Rakvere jalgpalliklubi tunnistama Tartu Tammeka 6–2 paremust (Rakvere väravad: Tarmo Rebane, Henri Hang). Üleminekumängude kodumängus löödi üle eelmise aasta publikurekord. Heitlust oli vaatamas 350 inimest. Põhihooaja keskmine pealtvaatajate hulk püsis samal tasemel mullusega. Hooaja parima mängija tiitliga tunnustasid fännid Joonas Ljaši, kelle kontole jäi aastast 2013 34 kohtumist, 10 väravat ja 25 väravasöötu.
2014. aastat alustas Rakvere JK Tarvas treeningmängudega värskelt valminud EJL-i sisehallis. Esindusmeeskonna koosseisus märkimisväärseid muudatusi ei toimunud. Hooaja esimeses liigamängus viigistati FC Kuressaarega. Klubiga, kes veel möödunud hooajal mängis Premiumi liigas. Esimene võit lasi oodata ennast viienda vooruni, kui alistati 3:1 Tallinna FC Puuma. Hooaja algus oli rabe, teenides esimesest 12. mängust kõigest 2 võitu, 6 viiki ja 4 kaotust.
Mai lõpp kuni augusti algus kulges võrdlemisi hästi. Juulis liitus klubiga kogenud peatreener Valeri Bondarenko. Vahepealse 12 mängu jooksul võideti 7, viigistati 2 ja kaotati 3 kohtumist. Kaks võitu teeniti neist karikamängudes madalama liiga meeskondade üle – Castovanni Eagles ja FC Otepää. Pärast 2:1 seisuga lõppenud kaotust augustis 1/16-karikafinaali kohtumises Tallinna FC Infonet II-ga, tabas Tarva esindusmeeskonda taas väike langus. Kaotati järgnevad kolm liigamängu. Sellest küll kosuti ja saadi 8. mängust 5 võitu, 2 viiki ja vaid 1 kaotus, ent hooaja viimased kolm kohtumist läksid siiski kõik vastastele.
Küllaltki ebastabiilse ja pingelise hooaja järel oli Rakvere positsiooniks lõpptabelis 8. koht ja 46 punkti. 12 võitu, 10 viiki ja 14 kaotust (väravate vahe −4). Edestati kindlalt tabeli viimaseid Vändra Vaprust (38p) ja Tallinna FC Puumat (10p), kuid ühe punktiga jäädi maha Tarva ees olevale Kiviõli Irbisele ja FC Kuressaarele. 8. koht tähendas üleminekumänge Esiliiga B kolmandakoha meeskonnaga, kelleks oli HÜJK Emmaste. Emmaste loobus kohtumistest ja see tähendas Rakvere püsimajäämist Esiliigasse ilma novembrikuiste lisakohtumisteta. Premiumi liigasse pääses otse Pärnu Linnameeskond ja meistriliiga üleminekumängude järel Viljandi Tulevik.
Seni kõige tagasihoidlikuma Tarva Esiliiga hooaja jooksul toimus teatud langus ka publikunumbrites. Keskmiselt külastas JK Tarva koduseid liigamänge 106 inimest. Suurim oli pealtvaatajate arv juunis toimunud kohtumises Kiviõli Irbisega (170). Madalaim oli pealtvaatajate hulk (20) aga oktoobris Levadia II-ga, kui kodumäng toimus erandkorras Vinnis.
Hooaja parimaks mängijaks valisid Tarva fännid Sergei Akimovi, kes tegi senini oma karjääri parima hooaja. Akimov lõi liigamängudes 21 väravat, mis on rohkem kui ükski Rakvere mängija Esiliigas kunagi ühel aastal on suutnud. Hooaja üldarvestuses oli Sergei Esiliiga väravaküttidest neljas. Tarva ründemängija saavutuse tegi eriliseks veel see, et 37-aastaselt oli ta liiga vanim väravalööja.
Praegune koosseis
6. märts 2017 seisuga.
Ludwigsburg
Ludwigsburg on linn Saksamaal Baden-Württembergi liidumaal, Ludwigsburgi kreisi keskus. Asub Neckari orus.
Ludwigsburg on tekkinud lossi juurde, mis ehitati Württembergi hertsogi Eberhard Ludwigi residentsiks 1704 kuni 1733. See on tänapäeval suurim kahjustamata säilinud barokkloss Saksamaal. Ehitatava lossi juurde tekkinud asula sai 1718 linnaõigused.
Linnas asub pedagoogikakõrgkool.
Ludwigsburgis on sündinud keemik Karl Pfizer.
Välislingid
thumb|left|Ludwigsburgi loss
Ghana
pisi|Ghana kaart
Ghana Vabariik on riik Lääne-Aafrikas Guinea lahe ääres.
Riigile võeti nimi 11. sajandini suurt osa Lääne-Aafrikast hõlmanud Ghana impeeriumi järgi.
Ghana pindala on 238 533 km².
Asend
Ghana asub veidi ekvaatorist põhja pool. Tema Three Pointsi neeme tipus asuva kõige lõunapoolsema punkti põhjalaius on 4° 30'. Riiki läbib nullmeridiaan. Punkt, mille pikkus- ja laiuskraad on mõlemad nullid, asub umbes 614 km Accrast lõuna pool Guinea lahes.
Riigi ulatus põhja-lõuna suunas on umbes 670 km ja ida-lääne suunas umbes 560 km.
Ghanal on läänes 668 km pikkune piir Elevandiluurannikuga, põhjas 549 km pikkune piir Burkina Fasoga ja idas 877 km pikkune piir Togoga.
Rannajoone pikkus on 539 km.
Riik
Ghana kuulub Rahvaste Ühendusse. Põhiseadus kehtib alates 1992. aastast.
Ghana on presidentaalne vabariik. President on ühtlasi ka valitsusjuht. Ta valitakse enamusvalimistel neljaks aastaks. President nimetab valitsuse, kelle peab ametisse kinnitama parlament.
Seadusandlikku võimu teostab ühekojaline parlament, kuhu kuulub 230 liiget. See valitakse ametisse enamusvalimistel neljaks aastaks. Nii presidendi- kui ka parlamendivalimised toimusid viimati 2008. aastal.
Ghanas on mitmeparteisüsteem. Suuremad erakonnad on Uus Patriootlik Partei (New Patriotic Party) ja Rahvuslik Demokraatlik Kongress (National Democratic Congress).
Ghana president on alates 7. jaanuarist 2009 Rahvusliku Demokraatliku Kongressi liider John Atta Mills.
Ghana on Aafrika Liidu ja Lääne-Aafrika Riikide Majandusühenduse liige.
Ghanal on diplomaatilised suhted Eestiga alates 5. veebruarist 1992. Eesti aukonsul Ghanas on Nabil Makram Basbouse.
Haldusjaotus
Ghana jaguneb 16 piirkonnaks (sulgudes halduskeskus):
Rahvastik
Arvutuslikult elab Ghanas 2009. aastal 24 018 055 inimest.
Umbes kaks kolmandikku rahvast räägib kvaa keeli. Riigikeel on inglise keel.
Kristlased moodustavad umbes 63 protsenti rahvastikust. Islamisulisi on 16 ja põlisusundite järgijaid 21 protsenti.
Suuremad linnad on pealinn Accra (2,37 miljonit elanikku), Kumasi (1,85 miljonit) ja Tamale (0,45 miljonit).
Ajalugu
Praeguse Ghana Vabariigi eelkäija oli aastatel 1821–1957 eksisteerinud Briti koloonia Kullarannik (inglise keeles Gold Coast).
Aineosake
Aineosake on aine väike osa, millel on mass, ruumala ja muud iseloomulikud omadused. Aineosakese mõiste sõltub valdkonnast, kus seda kasutatakse. Osakestefüüsikas nimetatakse aineosakesteks enamasti elementaarseid fermione. Keemias kutsutakse aineosakesteks molekule, aatomeid ja ioone. Aineosakeseks võib nimetada ka näiteks liivatera.
Sündinud 28. mail
''Siin loetletakse 28. mail sündinud tuntud inimesi.
Operaator Kõps seeneriigis
"Operaator Kõps seeneriigis" on Eesti nukufilm aastast 1964. Filmi režissöör oli Heino Pars. Film on 20 minutit ja 50 sekundit pikk.
Hugo Raudsaar
Hugo Raudsaar (14. jaanuar 1923 Leevi – 17. november 2006) oli eesti astronoom ja astronoomia populariseerija.
Erialane tegevus
Ta töötas Tartu tähetornis. Aastatel 1959–1985 vaatles asteroidide ja komeetide liikumist. Ta jälgis 42 komeeti ja 230 asteroidi ning tegi neist kokku üle 1800 foto. Jätkas tööd Tartu tähetornis ka pärast uue observatooriumi valmimist Tõraveres. Tema 1986. aastal tehtud foto Halley komeedist on viimane Tartu tähetornis tehtud teaduslik vaatlus üldse.
Hugo Raudsaar asutas Tartu tähetorni astronoomiaringi. Temalt on trükis ilmunud 86 tööd, sealhulgas 2 raamatut ja 210 astronoomiat tutvustavat ajakirjandusartiklit, ta esines raadio- ja televisioonisaadetes.
1963. rajas Lasva valda oma kodutallu Tõutsimäe külatähetorni, kus pidas astronoomia-, matemaatika- ja füüsikaloenguid.
Aastail 1969–1975 oli ta Tartu Tähetorni kalendri peatoimetaja, 1968–1976 osales ENE koostamisel.
Aastail 1951–1989 oli Üleliidulise Astronoomia ja Geodeesia Ühingu Eesti Osakonna tegevliige.
Wetar
thumb|Wetari asukoht Indoneesias pisi|Wetari asendikaart Wetar on saar Indoneesias, suurim Barat Daya saartest.
Wetarist põhjas asub Banda meri. Läänes eraldab teda Ida-Nusa-Tenggara provintsi Väikestesse Sunda saartesse kuuluvast Alorist Ombai väin, lõunas asuvast Timori saarest Wetari väin ja idas olevast Romangi saarest Romangi väin. Wetarist edelasse jääb Ida-Timori suuruselt teine saar Atauro ja kagusse Kisar.
Wetar on osa vulkaanilisest saarekaarest, mis hõlmab Barat Daya ja Sunda saared. Ometi pole saared vulkaanilist päritolu, vaid tekkinud Euraasia laama ja Indo-Austraalia laama kokkupõrkes. Barat Daya saarestiku nimi tähendab 'kagusaared'.
Wetar kuulub Maluku provintsi, olles selle edelapoolseim saar.
Saarel asub Gunungapi Wetari kihtvulkaan, mis on 282 meetrit kõrge. Ta purskas viimati 1512 ja 1699.
Koos teiste lähedaste saartega kuulub Wetar Wallacea piirkonda, mis eraldab Aasiat ja Austraaliat, Timori ja Wetari ökoregiooni. See piirkond on tuntud omapärase elustiku poolest. Mussoonvihma sajab kindlatel aastaaegadel. Saar on kaetud troopilise kuiva heitlehise metsaga ja osa puid heidab kuivaperioodiks oma lehed maha.
Saareelanike peamine tegevusala on potipõllundus. Põhiliselt kasvatatakse saagot. Müügiks põllumajandussaadusi ei kasvatata. Kilpkonnakilpe korjatakse ja eksporditakse maadesse, kuhu neid on lubatud müüa.
Päritolult on enamik Wetari elanikke paapuad. Religioosselt kuuluvuselt on nad peamiselt moslemid, aga leidub ka kristlasi.
Wetaril räägitakse malai-polüneesia keelte hulka kuuluvaid timori keeli. Vetari keel on üks neist, aga kokku on neid vähemalt pool tosinat, neid ei räägita mujal kui Wetaril, nende kõnelejate hulk ei ületa sageli tuhandet ja sellepärast on kõik need keeled ohustatud. Rahvastevahelise suhtlemise keelena kasutatakse amboni malai keelt, mis on kreoolkeel, või indoneesia keelt.
Wetar on ümbritsetud korallriffide ja süvikutega.
Vokaalteos
Vokaalteos on heliteos vokaalmuusika valdkonnas.
Vokaalteos võib olla tekstiga või tekstita.
Louise (Taani ja Norra kuninganna)
pisi|23-aastane Louise, Taani ja Norra kuninganna Louise, Suurbritannia printsess, Taani ja Norra kuninganna (saksa keeles Louisa; 7. detsember 1724 Leicester House, London – 19. detsember 1751 Christiansborgi palee, Taani) oli George II ja Ansbachi Caroline'i noorim tütar. Ta oli Frederik V esimene abikaasa ning 1746. aastast kuni surmani Taani ja Norra kuninganna.
Lapsepõlv
Printsess Louise sündis 7. detsembril 1724 Londonis Leicester House'is Walesi printsi viienda tütrena ning ta ristiti 22. detsembril oma kodus.
Kui 11. juunil 1727 sai tema isast kuningas George II, anti Louisele tiitel "Tema Kuninglik Kõrgus printsess".
Abielu
11. detsembril 1743 abiellus Louise Kopenhaagenis Taani ja Norra printsi Frederikiga ning sai tiitli "Tema Kuninglik Kõrgus Taani ja Norra printsess". Kui prints Frederik 6. augustil 1746 troonile tõusis, sai Louisest konsort-kuninganna ja ta hakkas kandma tiitlit "Tema Majesteet Taani ja Norra kuninganna".
Surm
Louise suri 19. detsembril 1751 Christiansborgi palees nurisünnitusest põhjustatud tüsistuste tõttu. Surres oli ta vaid 27-aastane. Kuninganna Louise maeti Roskilde katedraali.
Ester
pisi| Ester (5. sajand eKr; heebrea keeles אסתר) oli naine kristliku Piibli Vanas Testamendis ja juudi Tanahis, Pärsia ja Meedia kuninga Ahasverose (Xerxes I) kuninganna, Estri raamatu kangelanna.
Lugu
pisi| Ester oli vaeslapsest hajala juuditar nimega Hadassa 'mürt', ent kui ta läks kuninga haaremisse, sai ta nime, mille all teda praegu tuntakse. See on süüria-araabia teisend pärsia sõnast satarah 'täht'. Ta oli benjaminlase Abihaili tütar.
Tema perekond ei kasutanud kuningas Kyros II antud luba Paabeli vangipõlvest Jeruusalemma tagasi pöörduda. Ester elas koos sugulasest kasuisa Mordokaiga, kellel oli mingi amet Suusani palees.
Ahasveros laskis end lahutada Vastist ning valis uueks abikaasaks Estri. Varsti pärast seda andis Ahasveros oma peaministrile, agaglasele Haamanile võimu ja voli tappa ja hävitada kõik juudid kogu Pärsia impeeriumis. Estri vaheleastumine hoidis selle kohutava katastroofi ära. Haaman poodi võllassse, mis ta oli lasknud Mordokai jaoks valmistada. Ja juudid seadsid oma imepärase pääsemise mälestuseks sisse iga-aastase puurimipüha. See juhtus umbes 52 aastat pärast Paabeli vangipõlvest vabanemist, Plataia lahingu ja Mykale lahingu aastal (479 eKr).
pisi|
Vaidlused Estri ajaloolisuse üle
Selle üle, kas Ester on reaalselt eksisteerinud, on vaieldud. On olemas seisukoht, et Estri lugu on puhas väljamõeldis, mis oli mõeldud õpetlikuks allegooriaks.
Estri ajaloolisuse kasuks räägib see, et kreeka ajaloolane Herodotos mainib, et pärast kaotust ühes sõjas kreeklastega (vaata Kreeka-Pärsia sõjad) nõudis kuningas taga oma haaremit.
Margaret Roberts
Margaret Joan Roberts (1937 Pretoria – 4. märts 2017) oli Lõuna-Aafrika Vabariigi taimetark. Ta kirjutas üle 30 raamatu ürtidest ja sarnastest teemadest.
Kuumustugevus
Kuumustugevus on vastupidavus mehaanilistele koormustele kõrgel temperatuuril. Kuumustugevad terased peavad olema ka kuumuspüsivad.
VASAB 2010
VASAB 2010 (Vision and Strategies Around the Baltic Sea 2010) on Läänemere riikide planeeringuvaldkonda koordineerivate ministrite koostööprojekt. Selles valitsustevahelises koostöös osalevad Eesti, Läti, Leedu, Venemaa, Poola, Saksamaa, Taani, Rootsi, Soome ja Norra ning Valgevene. VASAB-i igapäevast koostööd koordineerib sekretariaat (VASAB Secretariat) ja juhib ruumilise arengu komitee (Committee on Spatial Development in Baltic Sea Region). Sekretariaadi kontor rändab perioodiliselt ühest Läänemere riigist teise (kontor on olnud nt Rootsis ja Poolas). Nüüd on koostööprojekti kontor Lätis Riias.
2009. aasta oktoobris valmis VASAB koostöö raames uus pikaajalise arengu perspektiiv Läänemere regioonile: "VASAB Long-Term Perspective for the Territorial Development of the Baltic Sea Region 2030". Selles on sõnastatud Läänemere regiooni pika-ajalise arengu perspektiiv aastani 2030.
Jätkuprojektid
Üks VASAB 2010 põhine jätkuprojekt oli Soome, Eesti ja Läti keskkonnaministeeriumi koostööst alguse saanud "Tampere–Helsinki–Tallinn–Riga Zone, A Spatial Development Project" (THTR). Projekti eesmärk oli teadvustada Via Balticaga kaasnevaid arenguvõimalusi, tänu millele tõuseks piirkonna konkurentsivõime Läänemere regioonis.
THTR-projektist kasvas välja koostööprojekt "Via Baltica Spatial Development Zone", kuhu lisaks Soomele, Eestile ja Lätile olid kaasatud ka Leedu, Poola ja Saksamaa. Eestis puudutas see ühisprojekt otseselt Harju-, Rapla- ja Pärnumaad. Projekti käigus selgitati välja kogu arengukoridori ühised eesmärgid, koostati neist lähtudes visioon ning määrati kindlaks eesmärkide realiseerimiseks vajalik strateegia ja tegevuskava. Selle projekti järgi on edasi tegeletud näiteks Rail Baltica kiirraudtee arendamisega.
Käimas on ka Läänemere planeeringu pilootprojekt (Baltic Sea Plan). Selle eesmärk on ruumilise planeerimise metoodika väljatöötamine merealadel arengu suunamisks ja merealade planeerimise põhimõtete kokkuleppimine Läänemere maades.
Projekti kurg
VASAB Secretariat tegutseb Lätis. Planeeringualane koostöö piirkonna arengu edendamiseks jätkub.
15. oktoobril 2009 toimus Vilniuses VII ministrite konverents, kus võeti vastu nn Vilniuse deklaratsioon: "Towards Better Territorial Integration of the Baltic Sea Region". Selle raames lepiti kokku järgmisel ministrite kohtumisel keskenduda pikaajalise ruumilise perspektiivi elluviimisele ja merealade ruumilise planeeringu koostamise teemadele Läänemerel.
Michael Tobias
Michael Charles Tobias (sündinud 27. juunil 1951) on ameerika ökokirjanik.
Ta on ühtlasi filmirežissöör ja aktiivne looduskaitsetegelane.
2008. aasta Vormel 1 hooaeg
thumb|Maailmameister [[Lewis Hamilton]] thumb|Teise koha saanud [[Felipe Massa]] thumb|Kolmanda koha saanud [[Kimi Räikkönen]] 2008. aasta Vormel 1 hooaeg oli Vormel 1 maailmameistrivõistluste 59. hooaeg. Hooaeg algas 16. märtsil Melbourne'is ja lõppes 2. novembril São Paulos. Kokku peeti 18 etappi.
Maailmameistriks tuli Lewis Hamilton ühe punktiga Felipe Massa ees. Konstruktorite auhinna võitis Ferrari.
2008. aasta hooajaga lõpetas oma 15 aastat kestnud karjääri David Coulthard.
Meeter sekundi ruudu kohta
Üks meeter sekundi ruudu kohta on kiirendus, mille korral kiirus muutub 1 sekundi jooksul 1 m/s võrra.
Nidhöggr
Nidhöggr oli germaani mütoloogias lohe, kes elas maailmapuu Yggdrasilli kolmest juurest ühe all. Nidhöggr elas Niflheimri jäises udus ja pimeduses, kus ta rebis puruks ja sõi laipu. Kui lohe laipade söömisest tüdines, näris ta vahelduseks Yggdrasilli juurt. Nii Yggdrasill kui Nidhöggr pidi üle elama maailmalõpu Ragnaröki.
Prantsusmaa lahtised meistrivõistlused tennises
250px|right|thumb|Turniiri logo Prantsusmaa lahtised meistrivõistlused (ametlik nimetus Tournoi de Roland-Garros; ingliskeelne lühinimetus French Open) on tenniseturniir, mis toimub igal aastal juunis.
Prantsusmaa lahtised meistrivõistlused kuuluvad suure slämmi turniiride hulka.
Ajalugu
Prantsusmaal sai tennis kiiresti populaarseks ja tõrjus 19. sajandi lõpus välja muud sellelaadsed mängud. Peagi said Pariis ja Prantsuse Riviera maailmatasemel tennisekeskuseks. Põhiliseks probleemiks olid seal aga väljakud, sest muru sellises kliimas ja pinnases ei kasvanud. Prantslased lahendasid olukorra sellega, et töötasid välja savist ja liivast väljakukatte, mis on tänapäeval levinud kõikjale.
Esimene turniir toimus 1891. aastal. Kuni 1915. aastani võisid osaleda ainult prantsuse klubide liikmed, kuid siis avati turniir kõigile. Esimesed turniirid olid ette nähtud vaid meestele. Naised lubati väljakutele 1897. aastast.
Tennisekompleks on nime saanud Esimeses maailmasõjas hukkunud lenduri Roland Garrosi järgi.
Huvitavaid fakte
thumb|Susan Legleni väljak Roland-Garrosis Enim võite – 13 – on Margaret Smith Courtil (5 üksikmängus, 4 naispaarismängus ja 4 segapaarismängus) aastatest 1962–1973.
Kõige rohkem turniirivõite üksikmängus – 7 – on võitnud Chris Evert aastatel 1974–1986.
Eestlastest on Toomas Leius jõudnud 1965. aastal veerandfinaali ning Kaia Kanepi 2008. ja 2012. aastal veerandfinaali.
Noorteturniiri on 2001. aastal võitnud Kaia Kanepi.
Vaata ka
Prantsusmaa lahtiste tennisemeistrivõistluste meistrid võistluste kaupa:
Fortschritt
pisi|Fortschritt GT 300 traktor VEB Fortschritt oli Saksa Demokraatliku Vabariigi riiklik põllumajandustehnika tootmiskoondis, mis asus Neustadt in Sachsenis. Koondis tegutses aastatel 1951–1991, kuni see erastati ning hakkas kandma nime MDW Fortschritt. 1997. aastal ühines Case IH kontserniga ja lõpetas põllumajandustehnika tootmise Fortschritti kaubamärgi all.
Põhitoodang oli traktorid, kombainid ja põllutöömasinad, mis olid Nõukogude Liidu, sh Eesti NSV põllumajanduses kõrgelt hinnatud. Võrreldes Nõukogude Liidus toodetud sarnaste masinatega olid Forschritti toodetud masinad insener-tehniliselt hästi läbimõeldud, suhteliselt hea kvaliteediga, aga nõudsid korrashoiu ja remondi tegijatelt asjatundlikku täpsust Eestis on siiani kasutusel (iseliikuvad) liikurniidukid E-301 E-303, silokombainid mudelid E-280. E-281C, teraviljakombainid E-514 ... E-524
järelveetav lintlaadur-konveier E-062, järelveetav trumliga silokombain E-065, kaaruti-vaaluti E247, järelveetav kartulikombain E-671
järelveetavad heinapressid K-442 ja K-453, K534, K-530
Koristatud seemnete ja seemnevilja puhastamise ja sorteerimise seadmed kuivatites K-531 Giant ja K-541 Super
Indiana Jones
Indiana Jones (dr Henry Jones juunior, hüüdnimega Indy) on väljamõeldud tegelaskuju samanimelisest George Lucase ja Steven Spielbergi seiklusfilmist.
Indiana Jonesi filmid
Indiana Jonesi filmides kehastab tema tegelaskuju näitleja Harrison Ford. Viienda filmi esilinastus on kavandatud 2022. aastale.
Indiana Jonesi teleseriaal
Aastatel 1992–1996 produtseeriti 44-osaline teleseriaal "Noore Indiana Jonesi seiklused" ("The Young Indiana Jones Chronicles"). Seriaal räägib Jonesi elust erinevates eluetappides, vanustes 8–10, 16–20 ja 93 aastat. Seetõttu mängisid tema rolli ka erinevad näitlejad: Corey Carrier, Sean Patrick Flanery (peamiselt), George Hall.
Indiana Jonesi arvutimängud
Mänguversioonidest on kuulsamad LucasArtsi seiklusmängud. Esimene LucasArtsi Indiana Jonesi seiklus "Indiana Jones and the Last Crusade" järgib üsna täpselt kolmanda filmi süžeed. Järgnevad mängud "Indiana Jones and Fate of Atlantis", "Indiana Jones and Infernal Machine" ja "Indiana Jones and Emperal's Tomb" jutustavad muus meedias varem esitamata lugusid Indy seiklustest.
Utajärvi
Utajärvi on asula Soomes Põhja-Pohjanmaa maakonnas, Utajärvi valla kirikuküla. Utajärvil asub 1762. aastal ehitatud puukirik.
Asulas on põhikooli ala- ja ülaaste ja gümnaasium.
Kiirendus
Kiirendus (tähis \vec {a}) on vektoriaalne füüsikaline suurus, mis väljendab kiiruse muutumist ajaühiku kohta. Kiirenduse dimensioon on LT–2, kus L on pikkus ja T aeg. Kiirenduse mõõtühik SI-süsteemis on meeter sekundi ruudu kohta (m/s2 ehk m·s–2),
Kiirendus võib olla nii positiivne kui ka negatiivne. Negatiivset kiirendust nimetatakse ka aeglustuseks.
Kiirendust mõõdetakse kiirendusanduriga.
Hetkkiirendus
Newtoni teise seaduse kohaselt on kiirendus võrdeline punktmassile (või kehale) mõjuva jõuga. Kiirendusvektori \vec{a} saab kiirenevalt liikuva masspunkti trajektoori igas punktis lahutada trajektoori puutuja sihiliseks tangentsiaalkiirenduseks ning sellega risti olevaks normaalkiirenduseks ehk tsentrifugaalkiirenduseks. Tangentsiaalkomponent iseloomustab kiiruse arvväärtuse muutumist ja normaalkomponent kiirusvektori sihi muutumist.
Ühtlane kiirendus
Sirgjoonelise liikumise korral on kiirenduse normaalkomponent null. Kui seejuures kiiruse muut (kiiruse kahe väärtuse vahe) on võrdsete ajavahemike puhul ühesuurune, siis  on tegemist ühtlase ehk konstantse kiirendusega.
Geomeetriline tõlgendus
Kui kiirust kujutada aja ja kiiruse koordinaatteljestikus, siis kiirenduse absoluutväärtus mingil hetkel on võrdne graafiku joone puutuja tõusuga sellel hetkel.
Demokraatliku Ühtsuse Partei
pisi|Demokraatliku Ühtsuse Partei logo Demokraatliku Ühtsuse Partei (kurdi keeles Partiya Yekîtiya Demokrat, araabia keeles حزب الاتحاد الديمقراطي, harilikult kasutatakse lühendit PYD) on 2003. aastal süüria kurdide asutatud vasakpartei.
Alates 12. juulist 2012 on Demokraatliku Ühtsuse Partei koos Kurdi Rahvusnõukoguga Kõrgemas Kurdi Nõukogus, täites Süüria kodusõja tingimustes ajutise valitsuse rolli Süüria Kurdistanis.
Kart
Kart ehk kartauto on väike üheistmeline lahtise kerega vedrustuseta võidusõiduauto.
Sündinud 29. mail
''Siin loetletakse 29. mail sündinud tuntud inimesi.
Nornid
Nornid (vanapõhja keeles nornir) olid skandinaavia mütoloogias saatusejumalannad.
Esimene norn oli Urdr, kelle kaevu juures maailmapuu Yggdrasili ühe juure all kolmest pidasid jumalad oma igapäevaseid koosolekuid. Teised kaks norni olid Verdandi ("Olevik") ja Skuld ("Tulevik", ka "Kohustus"). Nornid otsustasid jumalate, hiidude, kääbuste ja inimeste saatuse üle.
On võimalik, et norne peeti algselt ketrajateks, siiski ei kohta germaani mütoloogias kontseptsiooni sellest, kuidas nornid iga sureliku elu lõngana ketravad ja selle pikkuse otsustavad.
Indiana Jones and the Last Crusade (mäng)
"Indiana Jones and the Last Crusade" on seiklusmäng, mis jäljendab üsna täpselt Steven Spielbergi filmi "Indiana Jones and the Last Crusade" süžeed.
Enne püha graali otsingute algust käib Indy Barney kolledžis, päästab Saksamaa piiri äärest isa jne. Vastavalt žanrile kasutab Indy rohkem nutti. Mängu on lisatud ka rusikavõitlused, mida aga saab maskeerimise ja kavaldamisega tihti vältida. Viimase teeb võimalikuks LucasArtsi toona uudne vestlussüsteem, kus saab valida erinevate lausete vahel. Filmist kaldub kõrvale ka juba Maniac Mansionis nähtud võimalus olukordi mitmel viisil lahendada.
Varia: ühe fritsu lollitamiseks sobiv väide "I sell theese leather jackets" kordus naljana hiljem paljudes hilisemates LucasArtsi seiklusmängudes.
Algselt DOS-is jooksnud mängu on praegu võimalik mängida muudelgi platvormidel ScummVM-i abil.
Seiklusmäng
Mõeldud on seiklusmänge arvutil ja videomängudel. Kui soovid infot lauamängude või maastikul mängitavate seiklusmängude kohta, siis vaata vastavaid linke.
Seiklusmängud keskenduvad erinevalt osavust nõudvatest arvutimängudest loo jutustamisele ja rahulikumale mängumaailma uurimise ja mõistatuse lahendamise tegevusele. Erineval rollimängust ei ole tegelasel statistilisi näitajaid, mis mängu käigus muutuks. Esimest sellesuunalist mängu "Colossal Cave Adventure" mängiti suurarvutitel, kus kuvarit asendas printer. Sellelaadsed tekstiseiklused (interactive fiction games ehk text adventures) sobisid hästi ka piiratud graafiliste võimalustega esimestele PC-dele. Kuulsaim tekstiseikluste looja oli Infocom, mis oli lisaks keerulisi lauseid tunnistavale kasutajaliidesele tuntud huumori kasutamise ja kirjanik Douglas Adamsi osavõtu poolest mängude loomises. Lisaks mängule "Hitchhiker's Guide to Galaxy" on tuntud Zorki sari ja varased detektiivimängud.
Graafilised seiklusmängud said tuntuks tänu Sierra Onlineile. Kuigi tegevuste kirjalik sisestamine oli ikka mängu osa, liikus mängija juhitav tegelane nüüd ringi pseudokolmemõõtmelises maailmas. Sierra selle põlvkonna seiklustest on tuntud "King's Questi", "Space Questi", "Police Questi", "Leisure Suit Larry" ja "Quest for Glory" sarjade esimesed osad.
Angrboda
Angrboda (ka Angrboða) oli germaani mütoloogias härmahiiutar. Ta oli Loki armuke ja kolme kohutava koletise – hunt Fenriri, madu Jörmungandri ja tütar Heli ema.
Seiklusmäng
Paljud fännid peavad hiirega juhtimist seiklusmängude allakäigu alguseks. Sierra hiirega liides oli lihtsam kui LucasArtsil. Edasi aga valmisid mängud, kus oli ainult üks tegevus või lisandus sellele ainult võimalus teise hiirenupuga mängumaailma esemeid ja asukaid vaadata. Selliste mängude hulka kuulusid paljud interaktiivsed filmid, kus filmitud lõigud domineerisid mängija poolse kontrolli üle. Sierra andis sellesse oma panuse esimese "Phantasmagoria" mänguga, mille poolt nõutud CD-de hulk oli toona sensatsiooniline. Ühe tegevusega kasutajaliides sobis hästi "Mysti" ja seda jäljendavate mängude jaoks, kus taskupõhiseid mõistatusi asendasid masinate kujul keskkonda integreeritud staatilised mõistatused.
1990. aastate keskpaiga järel kummitasid Ameerika Ühendriikides toodetud seiklusmänge nende valmistamiseks kuluvad suured summad ja tegijate suhteline tundmatus. Üleminekul arvutiga loodud kolmemõõtmelisele graafikale püüti jäljendada nn action-seikluste (action adventures) otsest tegelase kontrollimist, mis paljudele seiklusmänguritele oma näpu osavuse nõudlikkuses ei meeldinud. Suurema eelarvelisi mänge valmistatakse Euroopas selliste kompaanide nagu sakslaste Daedalic Entertainmenti poolt, Ameerikas on levinud retro-resolutsiooniga nostalgiale rõhuvad mängud, mida kommertslikult turustab Wadjet Eye Games ja oluliseks on muutunud telefonimängude turg. Tänu taskuvideomängudele on läänepoolkeral saanud tuntuks jaapanlaste vähese interaktiivsusega visuaalsed romaanid, mille säravamaiks näiteks on nutikate kriminaalmõistatustega mängud "Ace Attorney" seeriast. Telltale Games ja Quantic Dream annavad välja loopõhiseid mänge, kus rõhk on liikunud mõistatuste lahendamiselt loo kulgu mõjutavate valikute tegemisele.
Mitmeid projektid üritavad vanu mänge kaasaegsetel operatsioonisüsteemidel mängitavaks muuta. Sellisteks projektideks on näiteks LucasArtsi mängude mängimiseks mõeldud ScummVM ning AGD Interactive'i "King's Questi" sarja uusversioonid.
Rääkkylä
Rääkkylä on küla Soomes Põhja-Karjala maakonnas. See on Rääkkylä valla kirikuküla.
1851. aastal valminud kirik on üks Soome suurimaid puukirikuid.
Jeremy Davis
Jeremy Clayton Davis (sündinud 8. veebruaril 1985 Arkansases North Little Rockis) on USA bändi Paramore basskitarrist.
Verevi järv
Taimestik on järves liigirohke: esineb üle 25 liigi makrofüüte.
Kaladest domineerib särg, vähem leidub ahvenat, roosärge, haugi, latikat, linaskit, kokre jt.
Järve linnapoolsel küljel asub heakorrastatud supelrand.
Järve paiknemine ja iseloomustus
pisi|Vaade Verevi järvele Ujula peatusest Verevi järv paikneb Elva linna keeruka reljeefiga alal Elva orundis. Lõuna ja kagu poolt ümbritseb järve luidestunud mõhnastik, mis järve suunas kohati järsult langeb. Põhja poolt piirab järve sooriba, kaugemal kerkib moreense või liivase koostisega lamedaid kõrgendikke. Järvest läänes asub laiem soine ala, kust saab alguse Soova-Kavilda ürgorg. Lõuna ja lääne poolt ümbritseb Verevi järve männi-kuuse-kase segamets. Lõuna ja kagu poolt ümbritseb Verevi järve kõrgendik, mis kuulub mandrijää serva kahjustuste hulka, järv ise asub selle vahetus naabruses kunagise mandrijää sulamisel tekkinud lohus. Järv on pikliku kujuga, lõunaosas laiem kui põhja pool, ning kaldajoon on vähe liigendunud. Väike on nii valgla kui ka läbivool. Järve suubub ainult üks põllukraav, esineb kaldaallikaid. Keskmine sügavus järves on 3,6 meetrit, sügavaim ala on 11 meetrit, kuid selle pindala on väike.
Kihistumine
Verevi järve üheks peamiseks probleemiks on veekogu kihistumine.
Üks põhiprobleeme on temperatuurikihistumine, mida esineb mai keskpaigast septembrini ja detsembrist märtsi lõpuni, mil vee süvakihid ülemiste kihtidega ei segune. Suvekuudel asub temperatuuri hüppekiht ehk õhuke veekiht, kus vee füüsikalised ja/või keemilised omadused kiiresti muutuvad, 3–5 meetri, talvel 0,5–1 meetri sügavusel. Järsult muutuva temperatuuriga hüppekihti sügavates kihistuvates veekogudes nimetatakse termokliiniks. Suvine temperatuurikihistus on Verevis palju suuremate kontrastidega kui talvine ja see kujuneb välja mais. Kevadine vee täielik segunemine toimub reeglina aprillis, sügisene oktoobris. Sügavamal kui 4 meetrit on vesi suviti üpris külm ning segunemine pealmiste kihtidega puudub praktiliselt täielikult.
Lisaks esineb Verevi järves ka hapnikukihistus, mis on väga kontrastne. See esineb epilimnioni, kihistunud veekogu pealmise kihi, ja hüpolimnioni, kihistunud veekogu kõige alumise kihi vahel. Nimelt on epilimnion võrreldes hüpolimnioniga soojem, enamasti suurema pH-ga ja suurema lahustunud hapniku kontsentratsiooniga. Hapnikukihistus kujuneb välja mais ja kestab septembrini. Suvel puudub hapnik alates 5 meetri sügavusest, mis moodustab 29% järve põhja pindalast. Pärast vee oktoobrikuist täielikku segunemist hakkab hapniku hulk jälle kiiresti põhjast ülespoole vähenema ning mõnel lumerikkal talvel (eriti kui sügisel on sademetega vette sattunud palju orgaanilist ainet) võib hapnik kaduda tervest veesambast, mis põhjustab vee-elustikule väga mürgise väävelvesiniku kuhjumist.
Kihistumise põhjused
pisi|Verevi järve purre
Temperatuurikihistumise põhjused
Üheks peamiseks temperatuurikihistumise põhjuseks on järve paiknemine orus, kus puudub vett segav tuul. Lisaks on üheks põhjuseks ka vee vähene vahetus. Nimelt vahetub järve vesi veerikkal aastal üks kord, veevaesel aastal 0,37 ja keskmisel aastal 0,63 korda. Tavaliselt vahetub vaid ülemiste kihtide vesi, põhjalähedase kihi vesi saab järvest välja voolata vaid siis, kui valitseb homotermia ehk situatsioon, kus vee kihistus puudub ja kogu veekiht on täielikult segunenud. Selline olukord esineb lühikest aega kevadel ja pikemal perioodil sügisel, tavaliselt oktoobrist detsembrini.
Vee sisse- ja väljavool
Vee vähest vahetust põhjustab vähene sisse- ja väljavool. Peamine sissevool toimub kraavidest, mis on suurema osa aastast kuivad ning vett võib neis olla vaid suurvee ja vihmade ajal. Teise osa sissevoolust moodustavad põhjaallikad, mis muudavad vee lubjarikkaks, samas hoiavad aga põhjasoppi kinnikasvamise eest. Lisaks neile kindlalt piiritletud sissevooludele tuleb lume sulamise ja tugevate sadude ajal järve rohkesti vett Tartu–Valga maanteelt ja tänavatelt. Väljavooluks on Krasna oja, mis voolab Soova ojja. Väljavool, nagu sissevoolgi, on väga nõrk ning lakkab kuival aastaajal, kui auramine ja sissevool on tasakaalus.